У дресу репрезентације Југославије има освојене три бронзане медаље на великим такмичењима, две на Светским првенствима (Египат 1999. и Француска 2001.) и једну са Европског шампионата 1996. у Шпанији. Проглашен је за најбоље десно крило првенства света 2001. године, а наступао је и на планетарном шампионату у Јапану 1997, када је заузето девето место, и на Олимпијским играма 2000. у Сиднеју, када је Југославија била на четвртом месту.